น้ำมันพราย

น้ำมันพราย เป็นนํ้ามันที่ได้จากการลนปลายคางศพหญิงที่ตายทั้งกลม เชื่อว่าดีดใส่ผู้หญิง ทําให้ผู้หญิงหลงรัก จุดประสงค์ในการใช้น้ำมันพรายมักเกิดจากชายที่หมายปองหญิง ซึ่งเขาไม่มีน้ำใจไมตรีตอบสนอง หรือตัวเองเป็นชายต่ำต้อยด้วยคุณสมบัติและทรัพย์สมบัติ แต่หวังอยากจะร่วมภิรมย์สมสู่กับหญิงสูงศักดิ์ ผู้ที่สามารถรนน้ำมันพรายมาได้ จะต้องเป็นผู้ที่มีวิชาอาคมทางไสยศาสตร์แก่กล้า

น้ำมันพรายปรากฏอยู่ในวรรณกรรมเรื่อง ขุนช้างขุนแผน ตอน ขุนช้างถวายฎีกา

และปรากฏอีกครั้งในตอนนางสร้อยฟ้าทำเสน่ห์ มีความว่าเถรเสกแป้งน้ำมันจันทน์ผสมว่านยาน้ำมันพรายให้นางสร้อยฟ้าไว้ใช้ทา
ทำเสน่ห์พระไวย ความว่า

ในนิทานกลอนโคบุตรของสุนทรภู่ ปรากฏการใช้นำมันพรายโดยเถรกระอำหยิบน้ำมันพรายมาละลายน้ำมันจันทน์ ลงยันต์เสกคาถาอาคมให้สาวใช้นำไปไว้ใต้อาสน์ของนางอำพันมาลา พอพลบค่ำก็ให้ทาน้ำมันจันทน์ โคบุตรจะต้องมนตร์เสน่ห์ไปหานางอำพันมาลา ความว่า

ในบทความ "About a Love Philtre" ของ Francis H. Giles พิมพ์ในวารสารสยามสมาคม เล่มที่ 10 สิงหาคม ค.ศ. 1937 และคุณสัญฉวี สายบัว แปลไว้ในชื่อ "เรื่องน้ำมันพราย" ให้รายละเอียดการทำน้ำมันพราย การเก็บและการใช้น้ำมันพรายอย่างละเอียด โดยระบุการทำเป็น 3 สูตร การเก็บเอาเก็บใส่ขวดผนึกให้แน่นด้วยผ้ายันต์ ใส่ลงในหม้อดินใหม่ ๆ อีกชั้น แล้วปิดหม้อด้วยผ้ายันต์อีกที หาที่ตั้งให้สูงเหนือศีรษะ หมอต้องเอาอาหารสังเวยวันละ 2 ครั้ง และยังระบุว่าน้ำมันพรายมีอิทธิฤทธิ์มาก และไม่ได้ใช้เพื่อให้รักให้หลงเท่านั้น แต่ยังใช้เพื่อทำร้ายฝ่ายตรงข้ามให้เจ็บป่วยอีกด้วย โดยการใช้น้ำมันพรายก็มีหลายวิธีตั้งแต่ทา ดีดใส่ตัว แอบปนผสมในน้ำหรืออาหารให้ดื่มกิน

อ้างอิง

หมวดหมู่:น้ำมัน
หมวดหมู่:ไสยศาสตร์